polyglot-tagger/wikipedia-language-snippets-filtered huggingface dataset:
મુન્‍નારથી 41 કિ.મી. દૂર ટોપ સ્‍ટેશનને યોગ્‍ય રીતે નામ આપવામાં આવ્‍યું છે કારણ કે તે ભારતમાં સૌથી ઉંચા ચાના વાવેતરનું ઘર છે. તે કેરળ અને તામિલનાડુ વચ્‍ચેની રાજય સરહદ પર આવેલ છે અને ફરતી લીલીછમ ટેકરીઓનું અતૂટ વિશાળતાવાળું દ્દશ્‍ય આપે છે.
ચીની લોકો હજારો વર્ષોથી ચાનો ઉપયોગ કરી રહ્યાં છે. હાન ડાયનેસ્‍ટીના લોકો ચાને ઔષધ તરીકે વાપરી હતી ચીન પાસે ચાના વપરાશના સૌથી અગાઉના રેકર્ડ હોવાનું ગણવામાં આવે છે જે 10 મી સદી ના સમયના છે.
આ દંતકથાઓની હકીકતમાં કોઇ આધાર હોય કે ન હોય પરંતુ ચા એ સદીઓથી મહત્‍વના પીણા, ઉપાયકર્તા અને મોભા તરીકે એશિયાઇ સંસ્‍કૃતિમાં મહત્‍વની ભૂમિકા ભજવી છે. તેથી તેના ઉદભવની થીયરીઓ મોટેભાગે ધાર્મિક અથવા રજવાડી પ્રકારની હોય તે જવાઇ ભરેલું નથી.
ની યાદી ચાને ગ્રૃપ 3 કાર્સીનોજેન્‍સ હેઠળની જણાવે છે કારણ કે ઉંદરોની ચામડી નીચે કાળી ચાના દ્રાવણ દાખલ કરવાથી તેમાં કેન્‍સર જેવી વૃધ્‍ધિ જોવા મળી હતી. આમ છતાં, ચા તે જ રીતે વપરાશથી માનવોને અસર કરે છે તે સાબિત કરવાનું શકય નથી.
’’ચા’’ માટેનો બ્રિટીશ અંગ્રેજીનો અશિષ્‍ટ શબ્‍દ ’’ચાર’’ મેન્‍ડેરીઅન ચાઇનીઝ ઉચ્‍ચાર "" માંથી આવ્‍યો હતો. તેનો સ્‍પેલીંગ એ હકીકતથી અસર પામ્‍યો હતો કે બ્રિટીશ અંગ્રેજીમાં ફોનેમનું પ્રતિનિધિત્‍વ કરવાની સૌથી સામાન્‍ય રીત હતી.
કોફી કરતાં સુકી ચામાં વજન પ્રમાણે વધુ કેફીન હોય છે, તેમ છતાં પીણું તૈયાર કરવામાં સૂકી ચા કરતાં વધુ કોફી વાપરવામાં આવે છે, એનો અર્થ થાય છે કે એક જ માત્રાની ઉકાળેલી ચાના કપમાં કોફીના કપ કરતાં નોંધપાત્ર રીતે ઓછું કેફીન હોય છે.
નોંધ: , આ શબ્દને આર્કીએક અને સાહિત્યિક અભિવ્યક્તિનો ગણાય છે. 20 મી સદીના લગભગ બીજા ભાગ્‍યમાં ઝેક ભાષમાં ’ચા’ માટે વાપરવામાં આવે છે, નીચેનું કોષ્‍ટક જુઓ. કોરીયનમાં "ચા" માટેનો વૈકલ્પિક શબ્દ છે, જુઓ
અમેરીકન કવિ વોલેસ સ્‍ટીવન્‍સે કે જેઓ ચા નો કલ્‍પના કરતા હતાં તેમણે ઇલેએનોર કુકે ’’વાંચન માટેના રૂપક તરીકે ચા પીવાના નાજુકપણે ગર્ભિત અલંકાર’’ સાથે માન આપ્‍યું હતું. તેની ’ચા’ ને ઉદાહરણ તરીકે જુઓ
દક્ષિણ અમેરિકા કદાચ એકમાત્ર સ્‍થળ છે જેમાં આ પીણાનું વર્ણન કરવા ચા સબંધી ન હોય તેવો શબ્‍દ વપરાય છે કારણ કે ચા આવ્‍યા પહેલાં ઘણાં સમય અગાઉ આવું જ ઉદ્દીપક પીણું યર્બામટે પીવામાં આવતું હતું.
2009ના રોજ બે વાણિજ્યિક વાવેતરોનું ગર્વ લઇ શકે છે, એક કોર્નવોલમાં આવેલ ટ્રેગોથનાન એસ્‍ટેટની માલિકીનું અને તેનાથી થોડું વધું ઉત્તરી દિશામાં પેમ્‍બ્રોકેશાયર, વેલ્‍શમાં પેમ્‍બ્રોકેશાયર ટી કંપની માલિકીનું એક વાવેતર.
કિટલીમાટેનો પોલીશ શબ્‍દ ચ્ઝાજ્નીક છે જે સીધો જ માંથી અથવા એક જ મુળના રશિયન શબ્‍દમાંથી આવ્‍યો હોય તેમ છતાં, પોલીશમાં હર્બટા તેમજ લીથુનીયનમાં આર્બાટા લેટિન હર્બાટામાંથી આવેલ છે જેનો અર્થ ’’ચા ઓષધી’’ થાય છે.
યુરોપીયન વાવેતર ફકત ચા ગોરેઆના, રીબીરા ગ્રાન્‍ડ, સાઓ મીગેલ, એઝોરેસ છે. ગ્રીસમાં ખૂબ જ લોકપ્રિય અને સામાન્‍ય ચા સીડેરિટીસ પર્વતોમાં ઉગે છે. ’માઉન્‍ટેન ટી’ અને શેફર્ડસ ટી’ ના નામે પણ ઓળખાય છે.
ઉત્‍પાદન અને પેકેજીંગ દરમિયાન કાળજીપૂર્વકના ભેજ અને ઉષ્‍ણતામાન નિયંત્રણ વગર ચામાં ફુગીથશે. જે ચાને ટોકિસકથી અને કયારેક કાર્સિનોજીનીકતત્‍વોથી બગાડે છે અને બેસ્‍વાદ બનાવે છે જેથી ચા વપરાશ માટે અયોગ્‍ય બને છે.
સારાંશમાં, ચાના આરોગ્‍યલક્ષી ફાયદાઓ પશુ પરના અભ્‍યાસોમાં જોવા મળ્યા છે પરંતુ તે માણસો ધ્‍વારા નિયમિતપણે વપરાતા ડોઝથી ઘણાં વધુ ડોઝથી જોવા મળે છે જે ડોઝના સ્‍તરો આરોગ્‍ય માટે હાનિકારક સાબિત થઇ શકે.
બ્રિટીશરોએ શરૂ કરેલ વાવેતરો 1960ના દસકામાં શરૂઆતમાં સરકારે કબજે કર્યા હતાં પરંતુ તેનું ખાનગીકરણ થયું છે અને હવે તેને વાવેતર કંપનીઓ ચલાવે છે જેઓ અમુક ’એસ્‍ટેટ’ અથવા દરેક વાવતેરની માલિકી ધરાવે છે.
ચાના છોડને જો ખલેલ ન પહોંચાડાય તો તેનું ઝાડ બને છે. પરંતુ ખેતી માટે ઉગાડેલા છોડને સહેલાઈથી ચૂંટી શકાય તે માટે કમર સુધીની ઊંચાઈ સુધી જ રહેવા દઈને કાપવામાં આવે છે.
તેઓ બંને ચાઇનીઝ માંથી વ્‍યુત્‍પન્‍નરૂપ છે; પછીનો શબ્‍દ મુખ્‍યત્‍વે ઉત્તરમાં વાપરવામાં આવે છે અને તે તાજેતરમાં ચૂંટેલા પાંદડાઓમાંથી બનાવેલી ચા તેવું વર્ણવે છે.
તુર્કી પરંપરાગત રીતે વિશ્વમાં સૌથી મોટા ચા ઉત્‍પાદકોમાંનું એક છે તુર્કીની કાળી ચા તુર્કીમાં સૌથી વધુ લોકપ્રિય પીણું છે જે ટર્કીશ કોફી કરતાં પણ વધુ લોકપ્રિય છે.
પુખ્‍ત છોડના ફક્ત ઉપરના ૧-૨ ઇંચને ચૂંટવામાં આવે. આ કળીઓ અને પાંદડાઓને નવા પાન કહેવાય છે. વનસ્પતિની સાનુકૂળ ઋતુમાં એક છોડમાં દર સાતથી દસ દિવસે નવા પાન ઊગે.
ચાના આરોગ્‍યલક્ષી ફાયદાઓનો મુદ્દા ઘણાં પ્રશંસકો અને ટીકાકારોમાં વિવાદાસ્‍પદ છે. પબ મેડ પર સંદર્ભ કરેલ જર્નલમાંથી એક લેખ જણાવે છેઃ
220માં પ્રખ્‍યાત ફિઝીશીયન અને સર્જન ફુઆ ટુઓએ શીનલુન લખ્‍યું હતું જેમાં તેણે ચાની માનસિક કાર્યોમાં સુધારો લાવવાની ક્ષમતાનું વર્ણન કર્યું હતું.
સિલોનની ચાને 3 જુથમાં વહેંચવામાં આવે છે. અપકંટ્રી, મીડકંટ્રી અને લોકંટ્રી ચા, તે જે જમીન પર ઉગાડવામાં આવે છે તેની ભૂગોળને આધારે છે.
વિશ્વમાં પાણી પછી સૌથી વ્‍યાપકપણે વપરાતું પીણું ચા છે. તેનો સ્‍વાદ ઠંડો, થોડોક કડવો, અને તૂરો હોય છે જેનો આનંદ ઘણાં લોકો ઉઠાવે છે.
આયર્ન મૅનનું પ્રિમિઅર એ તંત્રી અને વાર્તા-લેખક સ્ટાન લી, પટકથા લેખક લૅરી લિઈબેર, વાર્તા-આર્ટિસ્ટ ડૉન હેક અને આવરણ-આર્ટિસ્ટ તથા પાત્ર-ડિઝાઈનર જૅક કિર્બીનું સહસર્જન હતું. 1963માં, સ્ટાન લીના મનમાં એક બિઝનેસમૅન સુપરહીરોનો ખ્યાલ રમતો હતો. તે એક "પ્રખર મૂડીવાદી", સમયના પ્રવાહ અને માર્વેલના વાચકોના મિજાજની વિરુદ્ધ જાય એવું એક પાત્ર રચવા ઇચ્છતા હતા. લીએ કહ્યું, "મને લાગે છે કે મેં મારી જાતને હિંમત કરવા દીધી. ત્યારે શીત યુદ્ધ તેની ચરમસીમા પર હતું. વાચકો, યુવાન વાચકો, જો કોઈ એક વાત ધિક્કારતા હોય તો તે હતી લડાઈ - યુદ્ધ, તે હતું લશ્કર. એટલે મેં એક એવો હીરો બનાવ્યો જે તેનાથી સો અંશ વિપરીત હોય. તે એક શસ્ત્ર નિમાર્તા હતો, તે લશ્કરને શસ્ત્રો પૂરાં પાડતો હતો, તે પૈસાદાર હતો, તે એક ઉદ્યોગપતિ હતો. આ પ્રકારનું, કોઈને ન ગમે એવું, અમારા વાચકોને પસંદ ન પડે તેવું, પાત્ર બનાવવાની પણ મજા છે એમ મેં વિચાર્યું, અને પછી એ પાત્રને તેમની આંખ સામે બળજબરીથી લાવી મૂકવું અને તેમને તેને પસંદ કરતાં કરવા. અને એ ખૂબ લોકપ્રિય બન્યું."
તે એક એવું નવું પાત્ર બનાવવા મચી પડ્યા જે ધનવાન હોય, મોહક એવો મહિલાઓનો માનીતો માણસ હોય, અને છતાં કંઈક રહસ્યમયી યાતના અને વ્યથાથી પીડાતો હોય. લેખક ગેરી કોનવે કહે છે, "અહીં તમારી પાસે એક એવું પાત્ર છે, જે બહારથી બિલકુલ અસંવેદનશીલ છે, મારો કહેવાનો અર્થ એમ છે એને અડી શકાય તેમ જ નથી, પણ અંદરથી એ એક ઘવાયેલી વ્યકિત છે. સ્ટાને તેને ઘણો બધો એકદમ-તમારા-જેવો જ ઘાવ ધરાવતો બનાવ્યો છે, તમને ખબર છે, તેનું હૃદય ભાંગી ગયેલું છે, શબ્દશઃ ભાંગી ગયેલું છે. પણ ત્યાં એક રૂપક છે. અને મારા ખ્યાલથી, તે જ છે જે આ પાત્રને રસપ્રદ બનાવે છે." લીએ આ છેલબટાઉ માણસના દેખાવ અને વ્યકિતત્વ નિરૂપવા માટે હોવર્ડ હ્યુગ્સનો આધાર લીધો છે, તેને સ્પષ્ટ કરતાં કહે છે, "હોવર્ડ હ્યુગ્સ એ અમારા સમયના સૌથી રંગીલા માણસોમાંનો એક હતો. તે એક અન્વેષક હતો, સાહસી હતો, કરોડપતિ હતો, સ્ત્રીઓનો માનીતો અને અંતે એક તરંગી માણસ હતો." "દીવાનગી સિવાય, તે હોવર્ડ હ્યુગ્સ જ હતો," લીએ કહ્યું.
ધનવાન ઉદ્યોગપતિનો પુત્ર અને સ્ટાર્ક ઈન્ડસ્ટ્રીઝનો વડો, હોવર્ડ સ્ટાર્ક, અને મારિયા સ્ટાર્ક, એન્થોની સ્ટાર્ક એ લોંગ આયલૅન્ડ પર જન્મ્યો હતો. જન્મથી જ પ્રતિભાવંત હોવાથી, તે 15 વર્ષની ઉંમરે મૅકાટ્રોનિક એન્જિનિયરિંગ ભણવા માટે તે એમઆઈટી માં પ્રવેશ મેળવે છે. એક કાર અકસ્માતમાં તેનાં માતાપિતાના આકસ્મિક મૃત્યુ પછી, તે તેના પિતાની કંપની વારસામાં મેળવે છે.
એન્થોની એડવર્ડ "ટોની" સ્ટાર્ક નામે જન્મેલું આ પાત્ર, એ એક છેલબટાઉ ઉદ્યોગપતિ અને જિનિયસ ઈજનેર છે, જે તેના અપહરણ દરમ્યાન પહોંચેલી હૃદયની તીવ્ર ઈજાથી પીડાય છે, તેના અપહરણકારો તેને અત્યંત વિનાશક શસ્ત્ર બનાવવા માટે મજબૂર કરવાનો પ્રયત્ન કર્યો હતો. આ શસ્ત્ર બનાવવાના બદલે તેણે પોતાની જાન બચાવવા અને કેદમાંથી છૂટકારો મેળવવા એક શકિતશાળી સંચાલિત બખ્તરનો પોશાક બનાવ્યો. પાછળથી તેણે આયર્ન મૅનના રૂપમાં દુનિયાના સંરક્ષણ અર્થે આ પોશાક વાપરવાનું નક્કી કર્યું. સ્ટાર્ક ઈન્ડસ્ટ્રીઝ નામના પોતાના બહુરાષ્ટ્રીય નિગમ હેઠળ ટોનીએ લશ્કરી શસ્ત્રો બનાવ્યાં અને તેનો પોતાનો ધાતુનો પોશાક પણ એવાં ટૅકનોલોજિકલ સાધનોથી સજ્જ હતો કે જેથી તે અપરાધ સામે લડી શકવા સક્ષમ બને. શરૂઆતમાં, સ્ટાન લીએ આયર્ન મૅનનો ઉપયોગ શીત યુદ્ધનાં વિષયોમાં, ખાસ કરીને સામ્યવાદ સામેની લડાઈમાં અમેરિકન ટૅકનોલૉજી અને વેપારની ભૂમિકા બાબતે શોધખોળ કરવા માટે કર્યો હતો. તેના પછી આયર્ન મૅનની પુનઃકલ્પનાઓમાં ધીમે ધીમે શીત યુદ્ધના વિષયો ભૂંસાઈ ગયા હતા, અને તેનું સ્થાન કોર્પોરેટ અપરાધ અને આતંકવાદ જેવા વધુ સાંપ્રત મુદ્દાઓએ લીધું હતું.
આયર્ન મૅન સૌ પ્રથમ વીણેલી વિજ્ઞાન કથાઓ અને અલૌકિક કથાઓ સમાવતાં, ટેલ્સ ઓફ સસ્પેન્સ માં 13થી 18 પાનાંની વાર્તાઓ રૂપે રજૂ થઈ. તેમાં પાત્રનો મૂળ પોશાક વજનદાર રાખોડી બખ્તર હતો, જેને બીજી વાર્તામાં સોનેરી પોશાકમાં રૂપાંતરિત કરવામાં આવ્યો. તે પછી અંક #48 -માં તેને ફરીથી ડિઝાઈન કરવામાં આવ્યો અને લીસો, ચળકતો, લાલ-અને-સોનેરી બખ્તરના રૂપમાં રજૂ કરવામાં આવ્યો; આ અંકની આંતરિક સજાવટ સ્ટીવ ડિટકોએ અને તેનું આવરણ કિર્બીએ ડિઝાઈન કર્યાં હતા. પ્રારંભમાં, આયર્ન મૅન એ એક સામ્યવાદી-વિરોધી નાયક હતો, જેણે વિવિધ વિયેતનામી એજન્ટોને હરાવ્યા હતા. પાછળથી લીને આરંભમાં આ બાબતને આટલું મહત્ત્વ આપવાનો પસ્તાવો થયો. આ પાત્રની સમગ્ર કૉમિક પુસ્તક શ્રેણીમાં, ટૅકનોલૉજીની ઉન્નતિ અને રાષ્ટ્રીય સુરક્ષા એ બંને આયર્ન મૅનની વાર્તાઓમાં સતત મુખ્ય વિષયવસ્તુ રહ્યા, પણ પાછળના અંકોમાં સ્ટાર્કને દારૂના વધુ પડતા નશા સાથેની લડત અને અન્ય અંગત મુશ્કેલીઓ ચિતરવામાં આવી.
શરૂઆતનાં વર્ષોમાં આ કૉમિક સામ્યવાદી-વિરોધી દષ્ટિબિંદુ રજૂ કરતું હતું, પણ વિયેતનામ યુદ્ધ સામે ઊઠેલા વિરોધને જોતાં તેને હળવું કરવામાં આવ્યું હતું. શ્રેણીબદ્ધ વાર્તાઓમાં સ્ટાર્કને પોતાના રાજકીય અભિપ્રાયો અને લશ્કર માટે શસ્ત્ર-નિર્માણ કરવા બાબતેની નૈતિકતા પર ગહનતાપૂર્વક ફેરવિચાર કરતો દર્શાવીને આ બદલાવ લાવવામાં આવ્યો હતો. જો કે, સ્ટાર્કને, પ્રસંગોપાત્ત પોતાને અહંકારી અને અંત જ સાધનની યોગ્યતા પુરવાર કરશે એવી માન્યતા દર્શાવતો પણ વ્યકત કરવામાં આવ્યો હતો. આના કારણે તેની બંને ઓળખમાં- નાગરિક અને સુપરહીરો તરીકે, તેની આસપાસના લોકો સાથે તેને અંગત ખેંચતાણ ઊભી થાય છે. સ્ટાર્ક પોતાની અંગત દેણગીનો ઉપયોગ માત્ર તેનું પોતાનું બખ્તર બનાવવા માટે જ નથી કરતો, પણ શિલ્ડ માટે શસ્ત્રો વિકસાવવા માટે અને એવેન્જર્સ જે કિવનજેટ વાપરતા હતા અને એકસ-મૅન જે ઈમેજ ઈન્ડયુસર્સ વાપરતા હતા તેના જેવી અન્ય ટૅકનોલૉજીઓ વિકસાવવા માટે પણ કરે છે.
તેના શરીર પર કબજો જમાવતા અલ્ટ્રોન સાથેની ટકરામણમાં બચી ગયા પછી, હૉસ્પિટલમાં ટોની સ્ટાર્કનો સામનો સ્પાઈડર-વુમન સાથે થાય છે, જે એક સ્ક્રુલના મડદાને પકડીને એલેકટ્રા તરીકે ઊભી હોય છે. સ્ક્રુલ તરફથી આવી રહેલા આક્રમણ અંગે અત્યંત જાગૃત હોવાથી, ટોની ઈલુમિનેટીને એકત્ર કરે છે અને તેમને મડદું બતાવે છે, તેઓ યુદ્ધ આરંભી રહ્યા છે એવી ઘોષણા કરે છે. જયારે બ્લેક બોલ્ટ પોતે એક સ્ક્રુલ હોવાનો રહસ્યોદ્ઘાટ કરે છે અને નામોર તેની હત્યા કરી નાખે છે, પછી સ્ક્રુલની આખી પલટન હુમલો કરવા માટે દોડી આવે છે, જેના કારણે ટોનીને બાકીના ઈલુમિનેટીના સદસ્યોને બહાર કાઢી, એ વિસ્તારને ધ્વસ્ત કરી નાખવાની ફરજ પડે છે, અને તેમાં તમામ સ્ક્રુલો મરી જાય છે. હવે તમામ સદસ્યોને એવી પ્રતીતિ થાય છે કે તેઓ એકબીજા પર વિશ્વાસ મૂકી શકે તેમ નથી, એટલે તેઓ આવનારા આક્રમણ માટે પોતપોતાના વ્યકિતગત આયોજનો ઘડવા માટે છૂટા પડી જાય છે.
1978માં, આયર્ન મૅન #116 થી આર્ટિસ્ટ બોબ લેયટોન, લેખક ડેવિડ મિચેલિનિએ સાથે ફરીથી જોડાયા. બંનેએ ટોની સ્ટાર્કની મદ્યપાન અતિરેકની વાર્તા "ડેમોન ઈન અ બોટલ" વિકસાવી અને કેટલાંક સહાયક પાત્રો રજૂ કર્યા, જેમ કે સ્ટાર્કનો અંગત પાયલોટ અને વિશ્વાસુ જિમ રહોડ્સ, જે પાછળથી સુપરહીરો વોર મશીન બને છે; સ્ટાર્કની અંગરક્ષક સ્ત્રીમિત્ર બેથની કૅબ; અને શત્રુ ઉદ્યોગપતિ જસ્ટીન હૅમર, જે આયર્ન મૅન જેની સાથે વર્ષો સુધી લડ્યો હતો તેવા સંખ્યાબંધ હાઈ-ટેક શસ્ત્રોથી સજ્જ શત્રુઓનો માલિક હોવાનું રહસ્યોદ્ઘાટન થાય છે. આ બેલડીએ સ્ટાર્કના વિશિષ્ટ બખ્તરોની વિભાવના પણ તરતી મૂકી. બંનેની જોડી #154 સુધી સાથે હતી, જેમાં મિચેલિનિએ કેટલાક વધારાના અંકો લેયટોન વિના પણ લખ્યા હતા. આ જોડી #215-250 સુધીની પોતાની બીજી લાંબી દોડ માટે ફરીથી ભેગી થાય છે.
અંક #59 થી તેના છેલ્લા અંક #99 સુધી, ટેલ્સ ઓફ સસ્પેન્સ માં વીણેલી વિજ્ઞાન કથાઓની બેકઅપ શ્રેણીનું સ્થાન સુપરહીરો કૅપ્ટન અમેરિકાને ચમકાવતી વાર્તાઓએ લઈ લીધું. અંક #99 પછી, પુસ્તકનું શીર્ષક બદલીને કૅપ્ટન અમેરિકા કરી નાખવામાં આવ્યું. એપ્રિલ 1968માં, આયર્ન મૅનની વાર્તાઓ આયર્ન મૅન એન્ડ સબ-મરિનર શીર્ષક હેઠળ ખસેડી દેવામાં આવી, તે પહેલાં ધ ઈન્વિન્સીબલ આયર્ન મૅન #1 સાથે "ગોલ્ડન એવન્જર"એ પોતાનો સોલો ધમાકેદાર પ્રવેશ કર્યો. લી કહે છે કે, "માર્વેલ ખાતે અમે પ્રકાશિત કરેલી તમામ કૉમિક ચોપડીઓમાં, બીજા કોઈ પણ પુસ્તક કરતાં મહિલાઓ, સ્ત્રીઓ તરફથી અમને આયર્ન મૅન માટે વધુ ચાહક ટપાલો મળી છે. છોકરીઓ તરફથી અમને આવાં ચાહના પત્રો બહુ નથી મળતાં, પણ જયારે પણ મળતાં હતાં ત્યારે તે પત્ર સામાન્ય રીતે આયર્ન મૅનને સંબોધીને લખાયેલાં રહેતાં."
ન્યૂ એવેન્જર્સઃ ઈલુમિનેટી #1 માં છતું થાય છે કે વર્ષો પહેલાં, ક્રી-સ્ક્રુલ યુદ્ધના મળસકે, સ્ટાર્કે વાકાન્દામાં બ્લેક પેન્થરની જગ્યામાં, પ્રોફેસર એકસ, મિસ્ટર ફેનટાસ્ટીક, બ્લૅક બોલ્ટ, ડૉકટર સ્ટ્રેન્જ, અને નામોર સાથે એક ગુપ્ત, અનામી જૂથ બનાવવા માટે અને વ્યાપક જોખમો માટે વ્યૂહ અને નીતિ વિચારી કાઢવા માટે એક બેઠક ગોઠવે છે (બ્લેક પેન્થર તેનું સભ્યપદ નકારે છે અને બીજા નાયકો સાથે જોડાવાનું નક્કી કરે છે). સ્ટાર્કનું મૂળ ધ્યેય જવાબ આપવા માટે આખા વિશ્વમાંના તમામ સુપરહીરો માટે એક નિયામક મંડળ સ્થાપવાનું છે. અલબત્ત, જુદી જુદી માન્યતાઓ અને ફિલસૂફીઓ, અને તેની સાથે સાથે ઘણા નાયકો પોતાની સાચી ઓળખાણ ગુપ્ત રાખવાનું પસંદ કરતા હોવાથી, સ્ટાર્કની યોજના અવાસ્તવિક બની રહે છે. આમ છતાં, જૂથ અગત્યની માહિતી વહેંચવા માટે સહમત થાય છે.
માનસિક અસંતુલન ધરાવનાર સ્કારલેટ વિચ દ્વારા ચાલાકીથી, યુનાઈટેડ નેશન્સ ખાતે પોતે લાટવેરિયન રાજદૂત સામે નિંદાત્મક ભાષણ આપ્યા પછી તેને રાજીનામું આપવા માટે ફરજ પાડવામાં આવી. તેના પછી તરત, સ્કાલેટ વિચના કારણે એવેજર્ન્સની હવેલી જમીનદોસ્ત થાય છે અને તેમાં અમુક એવેન્જર્સ માર્યા જાય છે; સ્ટાર્ક જાહેરમાં દાવો કરે છે એ આયર્ન મૅનનું સ્થાન છોડી દેશે. "નવો" આયર્ન મૅન સ્ટાર્ક જ રહે છે; જો કે, આ ઘટનાની આગળ બનેલી આપત્તિજનક ઘટનાઓ, અને તેની સાથે સ્ટાર્કની આ ચોખવટથી, લોકોને ખાતરી થઈ જાય છે કે આયર્ન મૅન અને સ્ટાર્ક એ હવે બે જુદા લોકો છે. એવેન્જર્સની હવેલીના અવશેષોને એમ જ રહેવા દઈ સ્ટાર્ક ચાલ્યો જાય છે, અને સ્ટાર્ક ટાવર, કલાનો ઉત્કૃષ્ટ નમૂના રૂપ કાર્યાલયનું બિલ્ડીંગ, અનાવરિત કરે છે, જે તે જેનો સભ્ય છે તેવી નવી એવેન્જર્સની ટીમનું મુખ્યમથક બને છે.
બીજા અનેક સુપરહીરોની જેમ ગમે તે કોઈ રૂપાંતરણ પામવાને બદલે, ટોની સ્ટાર્ક/આયર્ન મૅનને ટૅકનોલૉજી અને બુદ્ધિશકિત પર આધાર રાખતો દર્શાવવામાં આવ્યો છે, જે શીત યુદ્ધે ઊભી કરેલી લશ્કરી, રાજકીય અને વિચારધારાકીય સમસ્યાઓ માટે ટૅકનોલૉજીના શરણે જવાના અમેરિકન વિશ્વાસને દઢ કરે છે. સ્ટાર્ક એ અમેરિકન અન્વેષકનું આદર્શ નિરુપણ છે. 1960ના દાયકા સુધીમાં, લશ્કરી શસ્ત્ર વિકાસની બાબત સ્પષ્ટપણે બિગ સાયન્સના પ્રદેશમાં આવી ગઈ હતી, જેમાં કોઈ એકલા-અટૂલા અન્વેષક માટે ઝાઝી ભૂમિકાને અવકાશ નહોતો. આયર્ન મૅન ની શરૂઆતની વાર્તાઓમાં સંશોધનની સ્વાયત્તતા અને સરકારનો હસ્તક્ષેપ જેવા મુદ્દાઓ તથા વફાદારીના પ્રશ્નો જેનો સામનો ભલે ઓછી તીવ્રતામાં અને ઓછી નાટકીય ઢબે, વાસ્તવિક જીવનમાં અમેરિકન ભૌતિક વિજ્ઞાનવિદો અને ઈજનેરો પણ કરી રહ્યા હતા - તે પ્રધાન વિષયવસ્તુ હતા.
ઇતિહાસવિદ્ રોબર્ટ ગેન્ટર અનુસાર, એક અન્વેષક તરીકે પોતાની સ્વાયત્તતા ગુમાવી દેવાને કારણે સ્ટાર્ક પોતાની મરદાનગી ખોઈ બેસે છે તેની છાતી પર લાગેલો ઘા એ તેની મર્દાનગી પર લાગેલા ધક્કાનું પ્રતીક છે અને "આયર્ન મૅન ની વાત તેની મર્દાનગીને લાગેલા આ ઘા અંગે સ્વસ્થતા કેળવવાની - તેની અક્ષમતાની આસપાસ ભમે છે." પાત્રના મર્દાનગીના ભાવને પુનઃસ્થાપવા માટે સ્ટાન લીએ સ્ટાર્કના વ્યકિતત્વના છેલબટાઉ પાસાનો ઉપયોગ કર્યો હતો. સ્ટાર્ક સ્ત્રી-પાત્રો પર વિજય મેળવે છે - કાં તો રોમાંસથી અથવા શરીર બળથી, અને વારંવાર બંને પ્રકારની સ્ત્રી સુપરવિલનો સાથે જીતે છે અને, ગેન્ટર લખે છે, "જેમણે અનિયંત્રિત કામુકતાને પ્રમાણભૂતતાનું રૂપ આપી દીધું હતું, તે ઈઆન ફલેમિંગ, મિકી સ્પીલાને અને નોર્મન મેઈલર જેવા અન્ય સાંસ્કૃતિક અને સાહિત્યિક વિભૂતિઓને અનુસરે છે."
સ્ટાર્કને જેમાં ઈજા પહોંચી તે યુદ્ધ અને ઘટનાસ્થળને લેખકો અદ્યતન બનાવતા રહ્યા છે. 1963ની મૂળ વાર્તામાં, તે વિયેતનામનું યુદ્ધ હતું. 1990ના દાયકામાં તે અદ્યતન થઈને પહેલું ખાડીનું યુદ્ધ બન્યું, અને પાછળથી તેને ફરીથી અદ્યતન કરીને અફઘાનિસ્તાનમાંનું યુદ્ધ દર્શાવવામાં આવ્યું. જો કે, આયર્ન મૅનના લગભગ તમામ અવતારોમાં, સ્ટાર્ક અને એશિયન નોબલ પારિતોષક વિજેતા વિજ્ઞાની હો યિન્સેન વચ્ચેનો સંબંધ સાતત્યપૂર્ણ જોવા મળ્યો છે, જેમાં સ્ટાર્ક અને યિન્સેનને સાથે મળીને મૂળ બખ્તર બનાવતા દર્શાવાયા છે. તેમાંનો એક અપવાદ સીધી-ડીવીડી ના રૂપમાં એનિમેશન ધરાવતી ફિચર ફિલ્મ ધ ઈન્વીન્સીબલ આયર્ન મૅન છે, જેમાં જે બખ્તર પહેરીને સ્ટાર્ક પોતાને કેદ રાખનારાઓ પાસેથી નાસી છૂટે છે તે પહેલો આયર્ન મૅન પોશાક નથી એમ દર્શાવાયું છે.
આ સમયગાળા દરમ્યાન, સ્ટાર્ક રુમિકો ફુજિકાવા #4માં) સાથે પ્રણયમાં પડે છે, તે એક ધનાઢ્ય પરિવારની વારસ હોય છે અને "હીરોઝ રિબોર્ન" સમયગાળામાં જે માણસે તેની કંપની કબજે કરી હતી તેની દીકરી છે. બુદ્ધિશાળી અને ઉપાયચતુર એવી આ મહિલાએ આ સંબંધ અમુક અંશે સ્ટાર્કને નાપસંદ કરતા, પોતાના કઠોર પિતા સામે બળવો પોકારવા માટે પણ શરૂ કર્યો હોય છે. સ્ટાર્ક સાથેનો તેનો સંબંધ ઘણા ચઢાવ-ઊતાર સહી જાય છે, જેમાં સ્ટાર્કના શત્રુ, ટિબેરીયસ સ્ટોન સાથે બેવફાઈ જેવા પ્રસંગો પણ સામેલ હતા, તેનું એક કારણ એ હતું કે મોજ-મઝાપ્રેમી રુમિકો માનતી કે સ્ટાર્ક બહુ ગંભીર અને ઉદાસીન છે. આયર્ન મૅન #87માં ઢોંગી આયર્ન મૅનના હાથે રુમિકોનું મૃત્યુ નીપજવા સાથે તેમનો સંબંધ પૂરો થાય છે.
વર્ષો સાથે આ પોશાકમાં શસ્ત્રોની વ્યવસ્થા બદલાતી રહી છે, પણ તેના લોઢાના મોજાં ધરાવતી હથેળીઓમાંથી ફેંકાતા રિપલ્સર કિરણો એ હંમેશાં આયર્ન મૅનનું નિયત આક્રમણ શસ્ત્ર રહ્યું હતું. બખ્તર-પોશાકના વિવિધ અવતારોમાં ગોઠવાયેલાં શસ્ત્રોમાં સામેલ છેઃ તેની છાતી પર લાગેલું યુનિબીમ પ્રોજેકટર, પલ્સ બોલ્ટ્સ (જે તેના રસ્તામાં ગતિશકિત મેળવે છે; એટલે જેટલા દૂર તે જાય, તેટલા વધુ જોરથી વાગે); વિદ્યુતચુંબકીય પલ્સ જનરેટર; અને એક બચાવ માટેની ઊર્જા ઢાલ જે 360 અંશ સુધી વિસ્તારી શકાય. બીજી ક્ષમતાઓમાં સમાવિષ્ટ છેઃ અલ્ટ્રા-ફ્રેઅન પેદા કરવા; ચુંબકીય ક્ષેત્રો સર્જવા અને બદલવા; ધ્વનિ-ધડાકા બહાર કાઢવા; અને ત્રિ-પરિમાણીય હોલોગ્રામ ફેંકવા.
માર્વેલ કૉમિકસના પ્રારંભિક વર્ષોમાંના ધ ફેન્ટાસ્ટિક ફોર અને ધ ઈનક્રેડિબલ હલ્ક જેવાં સ્ટાન લીના અન્ય સર્જનોની જેમ, આયર્ન મૅન ની વાર્તા, તેની મૂળ લાક્ષણિકતાઓ અનુસાર, શીત યુદ્ધના વિષયોના પ્રદેશમાં એક પ્રકારની શોધખોળ હતી. જયારે ધ ફેન્ટાસ્ટિક ફોર અને ધ ઈન્ક્રેડિબલ હલ્ક એ ક્રમશઃ શીત યુદ્ધનાં દબાણો પ્રત્યે અમેરિકન આંતરિક અને સરકારી/વહીવટી પ્રતિભાવોની વિષયવસ્તુ ધરાવતા હતા, ત્યારે આયર્ન મૅન સામ્યવાદ સામેના સંઘર્ષમાં ઉદ્યોગની ભૂમિકામાં ડોકિયું કરે છે. ટોની સ્ટાર્કની જીવંત પ્રતિકૃતિ હોવર્ડ હ્યુગ્સ એ અમેરિકન વ્યક્તિત્વવાદનો એક લાક્ષણિક નમૂનો હતો તેમ જ તે એક નોંધપાત્ર સુરક્ષા કોન્ટ્રાકટર હતો, જેણે નવી શસ્ત્ર ટૅકનોલૉજીઓ વિકસાવવામાં મદદ કરી હતી.
2005ની શરૂઆતમાં "ઈન્વિન્સીબલ આયર્ન મૅન" શીર્ષક ધરાવતી આયર્ન મૅનની નવી શ્રેણી શરૂ થઈ, જે વૅરેન એલીસ દ્વારા લિખિત વાર્તા "એકટ્રીમિસ" અને આર્ટિસ્ટ અદી ગ્રાનોવનું સર્જન હતી. આંતરવિગ્રહને વણતી વાર્તા દરમ્યાન અંક #13થી આ શ્રેણીનું શીર્ષક બદલીને માત્ર આયર્ન મૅન રાખવામાં આવ્યું હતું અને પાછળથી આંતરવિગ્રહની વાર્તા પૂરી થવાને કારણે અંક #15થી તેનું શીર્ષક આયર્ન મૅનઃ ડાયરેકટર ઓફ શિલ્ડ રાખવામાં આવ્યું હતું. અંક #33માં, પુસ્તકનું શીર્ષક ફરી એક વાર બદલીને વૉર મશીનઃ વેપન્સ ઓફ શિલ્ડ રાખવામાં આવ્યું, જેમાં કંપની-વ્યાપક "સિક્રેટ ઈન્વેઝન"નું વાર્તાતત્ત્વ વણાયેલું હતું અને તે વૉર મશીન નામની સળંગ શ્રેણીના ઉદ્ઘાટનનું કારણ બન્યું હતું.
આયર્ન મૅન #55 માં, સ્ટાર્ક જાહેરમાં આયર્ન મૅન તરીકેની પોતાની બેવડી ઓળખ છતી કરે છે, એમ કરતી વખતે એ ભૂલી જાય છે કે આમ કરવાથી, તે તેના બખ્તરની સરકારી પ્રતિકૃતિઓ બનાવવા સામેનો જે કરાર હતો તે નિરર્થક બનાવી રહ્યો હતો (કારણ કે એ કરારોમાં એવું લખેલું હતું કે આયર્ન મૅનનું બખ્તર ટોની સ્ટાર્કનો એક કર્મચારી વાપરશે, સ્ટાર્ક પોતે નહીં. જયારે તેને ખબર પડે છે કે યુનાઈટેડ સ્ટેટ્સનું લશ્કર ફરીથી તેની ટૅકનોલૉજી વાપરી રહ્યું છે, ત્યારે સ્ટાર્ક પહેલાંની જેમ તેમની સાથે બાખડી પડવાને બદલે, રાષ્ટ્રપતિ દ્વારા આપવામાં આવેલી સુરક્ષા સચિવ તરીકેની નિયુકિતને સ્વીકારી લે છે. આ રીતે, તેની ડિઝાઈનના ઉપયોગ પર તે સીધું નિયંત્રણ રાખવાની આશા રાખતો હતો.
સ્ટાર્ક અને તથાકથિત કાંગ, એમ બંનેને માત આપવા માટે મદદની જરૂર હોવાથી, જૂથ સમયમાં પાછળ જાય છે અને વૈકલ્પિક સમયરેખામાંથી કિશોર વયના એન્થોની સ્ટાર્કને તેમની સહાયતા માટે સાથે લે છે. આ યુવા સ્ટાર્ક, પોતાની વયોવૃદ્ધ જાત સામે એવેન્જર્સને સહાયતા આપવા માટે આયર્ન મૅનનો પોશાક ચોરે છે. વયોવૃદ્ધ સ્ટાર્ક, પોતાની યુવા છબી જોતાં જ ચોંકી જાય છે, અને પોતાની ક્રિયાઓ પરત્વે ક્ષણિક નિયંત્રણ પાછું મેળવે છે, અને કાંગને રોકવા માટે પોતાનું જીવન કુરબાન કરી દે છે. પાછળથી યુવા સ્ટાર્ક નવા આયર્ન મૅન બનવા માટે તેનો પોતાનો પોશાક બનાવે છે, અને આજના સમયમાં જ રોકાઈ જઈને, "પોતાની" કંપનીનું કાયદાકીય નિયંત્રણ મેળવે છે.
ક્રોસિંગ"ની વાર્તામાં, સમય-પ્રવાસી સરમુખત્યાર કાંગ-એક વિજેતાએ વર્ષોની છેતરામણીના કારણે, આયર્ન મૅનને એવેન્જર્સની હારમાંના એક વિશ્વાસઘાતી તરીકે દર્શાવવામાં આવ્યો છે. કાંગના ગુલામમાં એક સુષુપ્ત એજન્ટ તરીકે સ્ટાર્ક, ક્રિસ્ટલની નાની મૅરિલાને અને કિવકસ્લિવરની દીકરી લીનાને, તેમ જ મહિલા યલોજૅકેટ રીટા ડેમારાને મારી નાખે છે, અને એ પછી એવન્જર્સને મિત્ર આશ્રય આપતી અમાન્દા ચૅનીને મારી નાખે છે (પાછળથી એવેન્જર્સ ફોરએવર નામની નાની શ્રેણીમાં આ ઘટનાઓને કાંગને બદલે, કપટ વેષે આવેલા ઈમ્મોર્ટસનું કામ ગણાવાઈ છે, અને માનસિક નિયંત્રણ માત્ર થોડાક જ મહિનાઓ પાછળ ગયું હતું તેમ દર્શાવાયું હતું.)
આ પાત્રના મોટા ભાગના પ્રકાશન ઇતિહાસમાં, આયર્ન મૅન એવેન્જર્સ નામની સુપરહીરો ટીમનો એક સદસ્ય બતાવાયો હતો, અને તેની પોતાની વિવિધ કૉમિક પુસ્તિકાઓની શ્રેણીમાં તેના અમુક અવતારો દર્શાવવામાં આવ્યા છે. કેટલાક એનિમેશન ધરાવતાં ટીવી શો અને ફિલ્મોમાં આયર્ન મૅનનું નિરૂપણ કરવામાં આવ્યું છે. બૉકસ ઑફિસ પર અત્યંત સફળ રહેલી, આયર્ન મૅન નામની જીવંત ઍકશન ફિલ્મમાં રોબર્ટ ડોવની, જુનિયરે આ પાત્ર ભજવ્યું છે. આ ફિલ્મનો બીજો ભાગ, આયર્ન મૅન 2 માં, ડોવની આ ભૂમિકામાં ફરીથી દેખાશે, અને તેમણે ધ ઈનક્રેડિબલ હલ્ક માં પણ આ પાત્રની નાનકડી ભૂમિકા ભજવી હતી.
પૃથ્વી પર આકાર-બદલતા એલિયન સ્ક્રુલ વંશની છૂપી ઘૂસણખોરી અને આક્રમણની આગાહી કરવામાં કે તેને અટકાવવામાં અક્ષમ પુરવાર થયેલો ટોની અવિશ્વસ્ત વ્યકિત બની જાય છે અને જાહેરમાં તેની નિંદા થાય છે, વધુમાં વિશ્વવ્યાપક સુરક્ષા માટે વાસ્તવિક ઇજારો ધરાવતી તેની સ્ટાર્ક ટૅક ટૅકનોલૉજીને પણ સ્ક્રુલ નકામી બનાવી દે છે. આક્રમણ પછી, યુ.એસ. સરકાર તેને શિલ્ડ ના વડા તરીકેના પદ પરથી હટાવી દે છે અને એવેન્જર્સને પણ વિખેરી નાખે છે, હવે પછીનાં પગલાંઓ માટે નોર્મન ઓસ્બોર્નને નિયંત્રણ સોંપવામાં આવે છે.
આયર્ન મૅન શકિત-સંચાલિત બખ્તર ધરાવે છે, જે તેને સુપરહ્યુમનની શકિત, ટકાઉપણું, ઊડવાની શકિત અને હારબંધ શસ્ત્રો પૂરાં પાડે છે. આ બખ્તર સ્ટાર્કે જ બનાવ્યું હતું અને તે પોતે તેને ધારણ કરે છે. આયર્ન મૅનની ઓળખ ધારણ કરનારા અન્ય લોકોમાં સ્ટાર્કનો લાંબા-સમયનો ભાગીદાર અને શ્રેષ્ઠ મિત્ર જેમ્સ રહોડ્સ; નજીકની સહયોગી હેરોલ્ડ "હેપી" હોગન; એડી માર્ચ; અને માઈકલ ઓ’બ્રાયનનો સમાવેશ થાય છે.
લઘુશ્રેણી આયર્ન મૅનઃ ધ ઈનેવિટેબલ ફરી એકવાર ઘોસ્ટ, લિવિંગ લેસર અને સ્પાયમાસ્ટરને લાવે છે. તે પૂર્વસ્થિતિમાં બદલાવ રજૂ કરે છે, જેમાં આયર્ન મૅનની વાર્તાઓનું હાર્દ સુપરહીરો પરથી હટાવીને રાજકારણ અને ઉદ્યોગ પર લઈ જવામાં આવે છે. આ લઘુશ્રેણીમાં આયર્ન મૅનને સુપરવિલનોની દહેશતથી પોતાની જાતને "ઉપર" ઉઠાવતો દર્શાવવામાં આવ્યો છે, અને રીસે ભરાયેલો સ્પાયમાસ્ટર આયર્ન મૅનને પાછો તે નિમ્ન કક્ષાએ ઘસડી જવા માટે કાવતરું કરે છે.
લીનો ઈરાદો જાતે વાર્તા લખવાનો હતો, પણ વખત જતાં તેણે પ્રિમિઅર અંક તૈયાર કરવાનું કામ લિઈબેરને સોંપ્યું, જેણે વાર્તાને ઉઘાડ આપ્યો. કલાનું કામ કિર્બી અને હેક વચ્ચે વહેંચાયેલું હતું. "તેણે પોશાક ડિઝાઈન કર્યો છે," હેકે કિર્બીને ઉદ્દેશીને કહ્યું, "કારણ કે તે મુખપૃષ્ઠ બનાવી રહ્યો હતો. આવરણો હંમેશાં પહેલા તૈયાર થાય છે. પરંતુ મેં ટોની સ્ટાર્ક અને તેની સહાયક પેપર પોટ્ટસ જેવાં પાત્રોનો દેખાવ બનાવ્યો છે."
આયર્ન મૅન એ એક કાલ્પનિક સુપરહીરો છે, આ પાત્રને માર્વેલ કૉમિકસ દ્વારા પ્રકાશિત કૉમિક પુસ્તકોમાં દર્શાવાયું છે. ટેલ્સ ઓફ સસ્પેન્સ #39 માં આ પાત્રને સૌ પ્રથમ વખત લેખક-તંત્રી સ્ટાન લી, પટકથાલેખક લૅરી લિઈબેર અને ડૉન હેક તથા જૅક કિર્બી નામના આર્ટિસ્ટોએ નિરૂપ્યું હતું.
થોડા સમય માટે, તેના મજજાતંત્રને પહોંચેલા વ્યાપક નુકસાનથી પીડાયા પછી જયારે તેણે કૃત્રિમ મજજાતંત્ર નાખ્યું હોવાને કારણે, સ્ટાર્ક ત્યારે સુપરહ્યુમન ઇન્દ્રિય સંવેદનક્ષમતા તેમ જ તેના પોતાના શરીરની અંદર થતી શારીરિક પ્રક્રિયાઓ બાબતેની અસાધારણ જાગૃતિ ધરાવતો હતો.
લીચીનું ફળ ઠળીયાવાળું હોય છે. ૩ થી ૪ સે.મી. જેટલું લાંબુ અને અને ૩ સે.મી વ્યાસ ધરાવતું હોય છે. ફળની છાલ ગુલાબી-લાલથી મરૂન રંગની અને દાણાદાર હોય છે, જે અખાદ્ય છે, પરંતુ સરળતાથી હટાવી શકાય છે. છાલની અંદર એક મીઠા સ્વાદ વાળું, દૂધિયા શ્વેત ગર્ભ ધરાવતું અને વિટામિન- સીથી ભરપૂર ફળ હોય છે. તેની કોઇ કોઇ પેશીઓ દ્રાક્ષ જેવી, જાડો ગર તેના ભૂરા રંગના, ચીકણા માવા જેવા બીજને વિંટળાયેલો હોય છે. આ બીજ ૨ સેમી લાંબુ અને ૧.૫ સેમી વ્યાસ ધરાવતું લંબગોળા આકારનું હોય છે. આ બીજ અખાદ્ય હોય છે. લીચીનાં ફળ જુલાઇ માસથી ઓક્ટોબર માસમાં ફૂલ આવ્યા બાદ લગભગ ત્રણ માસ પછી પરિપકવ બને છે.
લીચી એ એક ફળ છે, જેનું વૈજ્ઞાનિક નામ લીચી ચાઈનેન્સીસ છે, પ્રજાતિ લીચીનો એકમાત્ર સદસ્ય છે. આ ફળ સોપબેરી વર્ગનું ફળ ગણાય છે. ઊષ્ણકટિબન્ધીય ફળ છે તેમ જ તેનું મૂળ નિવાસ ચીન છે. આ ફળ સામાન્યતઃ મડાગાસ્કર, ભારત, બાંગ્લાદેશ, પાકિસ્તાન, દક્ષિણ તાઇવાન, ઉત્તરી વિયેતનામ, ઈંડોનેશિયા, થાઇલેન્ડ, ફીલીપાઈન્સ અને દક્ષિણ આફ્રિકા વગેરે દેશોમાં જોવા મળે છે.
બીસી બેલા ભાત કે બીસી બેલે ભાત એ એક ચોખા આધારિત કર્ણાટકની વાનગી છે. બીસી બેલા ભાત નું ભાષાંતર મસાલેદાર-તુવેરની દાળ-ભાત થાય છે. આને બીસી બેલા હુલિયાના પણ કહે છે. આ વાનગી બનાવવાની પારંપારિક પદ્ધતિ બહુ લાંબી છે. તેમાં ઘણાં મસાલા વપરાય છે, જેમકે તુવેર દાળ, શાકભાજીઓ. મસાલા જેમ કે જાયફળ અને હિંગ, લીમડો અને આમલી નો ઘોળ આ બધાને લેધે આ વાનગીને એક જુદો સ્વાદ મળે છે. આને ગરમા ગરમ પીરસાય છે અને આની સાથે સલાડ, પાપડ કે બટેટાની ચીપ્સ. ઉડીપી પ્રકાના હોટલમાં આ પદાર્થ મોટેભાગે પીરસાય છે. બેસી બેલા ભાત તૈયાર કરવાનો મસાલો ભારતના કરિયાણાને દુકાનો માં મળી આવે છે. બીસી બેલે ભાતના રાંધવા માટે તૈયાર પેકેટ પણ મળી આવે છે. બેંગલોરમાં આવેલ મવાલ્લી ટીફીન રૂમ આ વાનગી માટે પ્રખ્યાત છે.
ઉત્તર ભારતીય અને પાકિસ્તાની સમોસા મેંદાનું પડ ધરાવે છે અને તેમાં બટેટા, કાંદા, લીલા વટાણા, લીલા મરચાં આદિનો બનેલો સાંજો ભરાય છે. આમ તૈયાર કરેલા કાચામ્ સમોસાને સોનેરી રંગના થાય ત્યાં સુધી તેલમાં તળવામાં આવે છે. આને ગરમા ગરમ પીરસાય છે અને મોટે ભાગે ફુદીનાની ચટણી, કોથમીરની ચટણી કે ખજૂર આમલીની ચટણી સાથે પીરસાય છે. તીખા સમોસાની સાથે એક પ્રકારના મીઠા સમોસા પણ બનાવાય છે. સમોસાનો ઉપયોગ કરીને સમોસા ચાટ પણ બનાવાય છે જેમાં સમોસા પર દહીં, ચટણીઓ, સમારેલા કાંદા, કોથમીર , ચાટ મસાલો આદિ છાંટીને ખવાય છે.
સમોસા એ એક મસાલો ભરેલું ફરસાણ છે. તે દક્ષિણ એશિયા, અગ્નિ એશિયા, મધ્ય એશિયા, અરેબિયન પઠાર, સંપૂર્ણ ભૂમધ્ય પ્રદેશ , વાયવ્ય એશિયા, આફ્રિકાની ભૂશિર અને ઉત્તર આફ્રિકામાં પ્રખ્યાત છે. ત્રિકોણાકાર, ગોળાકાર કે ચતુર્ભુજાકાર આકારના પોલાણમાં મસાલો ભરીને સમોસા બનાવવામાં આવે છે. આ સાંજો મસાલેદાર બટેટા, કાંદા, વટાણા, કોથમીર, અને તુવેરનો બનેલો હોય છે. સમોસાના આકાર અને કદ સ્થળે સ્થળે બદલાય છે અને તેના ઘણાં રૂપ હોય છે. મોટા ભાગે લોકો આમલીની ચટણી કે દહીં સાથે સમોસા ખાતા હોય છે.